Kurzemes reģiona vācu valodas olimpiāde 8.klases izglītojamiem 2014./2015. mācību gadā.

**NOLIKUMS**

Liepājā

Izdota saskaņā ar 2012.gada 5.jūnija Ministru kabineta noteikumu Nr. 384"Mācību priekšmetu olimpiāžu organizēšanas noteikumi" 9.punktu un Liepājas pilsētas Izglītības pārvaldes 2014.gada 12.septembra rīkojuma Nr.178-p"Par rīcības komisijas izveidi" 2.punktu

**I.Vispārīgie jautājumi**

1.1.Kārtība nosaka, kā Liepājas pilsētas vācu valodas metodiskā apvienība ( turpmāk- Apvienība) organizē Kurzemes reģiona vācu valodas olimpiādi 8.klasēm (turpmāk- Olimpiāde), kurā izglītojamais (turpmāk- skolēns) demonstrē savus sasniegumus mācību priekšmeta apguvē.

1.2. Kurzemes reģiona vācu valodas olimpiāde 8.klasēm tiek organizēta, lai veicinātu radošo un izziņas darbību un apzinātu talantīgus skolēnus, kuri spēj demonstrēt izcilību un konkurētspēju Latvijas valsts un starptautiskajā mērogā.

**II. Olimpiādes mērķi un uzdevumi**

2.1. padziļināt un paplašināt vācu valodas stundās un ārpusstundu darbā iegūtās izglītojamo zināšanas un prasmes, attīstīt patstāvīgās izzināšanas prasmes;

2.2. veicināt izglītojamo interesi par svešvalodām;

2.3. radīt iespēju izglītojamajiem pārbaudīt savas zināšanas un prasmes vācu valodā.

**III. Olimpiādes norise:**

3.1. vieta: Draudzīgā aicinājuma Liepājas pilsētas 5.vidusskolā, Liepājā, Rīgas ielā 50

3.2. laiks:2015.gada 19.marts

3.3. Dienas kārtība:

\* 9.30 – 10.00 – reģistrācija

\* 10.00 – 10.30 – olimpiādes atklāšana

\* 10.30 – 12.30 – darbs „stacijās”

\* 12.35 – 13.15 – pusdienas

\* 13.30 – 14.30 – ekskursija pa Liepāju

\* 14.30 – 15.00 – rezultātu paziņošana, apbalvošana

**IV.Olimpiādes saturs:**

4.1. katrs skolēns runā ( monologs un dialogs – kopā 5 minūtes ) par katru no 4 tēmām:

\* mana valsts, pilsēta (ciems)

\* mana skola, mācības, nākotnes nodomi

\* mana ģimene, mājdzīvnieki

\* brīvā laika aktivitātes

**V.Vērtēšana:**

5.1. dalībniekus par katru tēmu vērtē 2 skolotāji: 1 novada pārstāvis, kurš pavada olimpiādes dalībniekus un 1 Liepājas skolotājs;

5.2. vērtēšana notiek pēc „Mutvārdu vērtēšanas skalas” (MA Bewertungsskala):

\* mana valsts, pilsētas (ciems) – vērtē Saldus novada skolotājs un Draudzīgā aicinājuma Liepājas pilsētas 5.vidusskolas skolotāja Sanita Arāja;

\* mana skola, mācības, nākotnes nodomi – vērtē Ventspils pilsētas skolotājs un Liepājas valsts 1.ģimnāzijas skolotāja Ināra Vilgerte;

\* mana ģimene, mājdzīvnieki - Ventspils pilsētas skolotājs un Liepājas Raiņa 6.vidusskola skolotāja Inga Zomerfelde;

\* brīvā laika aktivitātes – vērtē Kuldīgas novada skolotājs un Draudzīgā aicinājuma Liepājas pilsētas 5.vidusskolas skolotāja Linda Eniņa;

5.2. uzvarētāji ir tie skolēni, kuri ieguvuši vislielāko punktu skaitu;

5.3. rezultātus apkopo un paziņo olimpiādes noslēgumā.

**VI. Olimpiādes dalībnieki:**

6.1. Liepājas un Ventspils pilsētas, Ventspils novada, Saldus, Kuldīgas, Talsu, Liepājas novadu apvienību 8.klašu skolēni.

6.2. No katra novada un novadu apvienības vai pilsētas piesaka ne vairāk kā 3 skolēnus.

6.3. **Pieteikšanās: pieteikumus iesūtīt līdz 2015.gada 5.martam Liepājas pilsētas Izglītības pārvaldē Izglītības metodiķei Intai Budriķei**, **Uliha ielā 36, LV-3401,Liepāja**  
**Tālrunis - 6 34 89142, e-pasts -**[**inta.budrike@liepaja.edu.lv**](mailto:inta.budrike@liepaja.edu.lv)

**Santa Stocka, Liepājas pilsētas vācu valodas skolotāju MA vadītāja**

**tel.:25907521,e-pasts santastocka@tvnet.lv**

7. **Piezīme**. Lūdzam rēķināties ar to, ka pusdienas katram dalībniekam un skolotājam skolas ēdnīcā izmaksās 2,50 €.